《呈恩缄庵尚书 其一》
清代·柏春

将才本天授，生为梁栋资。次亦历兵间，深识行阵机。

自从三季来，世降风逾漓。杀机迭相胜，权谋日以滋。

苟未历锋镝，乌能工指麾。识途有老马，卒伍咸可师。

古今兵家言，方策犹昭垂。胸中罗武库，幻出风云奇。

绝学非师授，抵掌承平时。父书纵能读，勿为赵母悲。

作者简介：柏春，字东敷，晚号老铁，蒙古旗人。道光乙巳进士，授兵部主事，历官直隶候补道。有《铁笛仙馆宦游草》、《从戎草》。